CELEX: 62021CN0283
Language: hu
Date: 2021-05-04 00:00:00
Title: C-283/21. sz. ügy: A Landessozialgericht Nordrhein-Westfalen (Németország) által 2021. május 4-én benyújtott előzetes döntéshozatal iránti kérelem – VA kontra Deutsche Rentenversicherung Bund

2021.8.2.   
            
            
               HU
            
            
               Az Európai Unió Hivatalos Lapja
            
            
               C 310/10
            
         
      A Landessozialgericht Nordrhein-Westfalen (Németország) által 2021. május 4-én benyújtott előzetes döntéshozatal iránti kérelem – VA kontra Deutsche Rentenversicherung Bund
      (C-283/21. sz. ügy)
      (2021/C 310/13)
      Az eljárás nyelve: német
      
         A kérdést előterjesztő bíróság
      
      Landessozialgericht Nordrhein-Westfalen
      
         Az alapeljárás felei
      
      
         Felperes: VA
      
         Alperes: Deutsche Rentenversicherung Bund
      
         Beavatkozó: RB
      
         Az előzetes döntéshozatalra előterjesztett kérdések
      
      
                  1.
               
               
                  A 987/2009/EK rendelet (1) 44. cikkének (2) bekezdése értelmében figyelembe veszik-e a gyermekneveléssel töltött időszakot Hollandia – mint az alaprendelet 883/2004/EK rendelet (2) II. címe szerint illetékes tagállam – jogszabályai alapján azáltal, hogy a gyermekneveléssel töltött idő Hollandiában tisztán helybenlakási időszakként alapoz meg nyugdíjjogosultságot?
                  Az első kérdésre adott nemleges válasz esetén:
               
            
                  2.
               
               
                  A Bíróság 2000. november 23-i C-135/99 ítéletének (3) és 2012. július 19-i C-522/10 ítéletének (4) továbbfejlesztésével kiterjesztő módon úgy kell-e értelmezni a 987/2009/EK rendelet 44. cikkének (2) bekezdését, hogy az illetékes tagállamnak akkor is figyelembe kell vennie a gyermekneveléssel töltött időszakot, ha a gyermeket nevelő személy a gyermeknevelést megelőzően és azt követően szakképzésre vagy foglalkoztatásra tekintettel ugyan csak ezen állam rendszerében rendelkezik nyugdíjra való jogosultságot megalapozó időszakokkal, azonban közvetlenül a gyermeknevelést megelőzően vagy azt követően nem fizetett járulékot e rendszerben?
               
            
         (1)  A szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i európai parlamenti és tanácsi rendelet (HL 2009. L 284., 1. o.).
      
         (2)  A szociális biztonsági rendszerek koordinálásáról szóló, 2004. április 29-i európai parlamenti és tanácsi rendelet (HL 2004. L 166., 1. o.; magyar nyelvű különkiadás 5. fejezet, 5. kötet, 72. o.; helyesbítés: HL 2004. L 200., 1. o.).
      
         (3)  Elsen ítélet, EU:C:2000:647
      
         (4)  Reichel-Albert ítélet, EU:C:2012:475